# data[].attributes.headline
สะท้อนประเด็นการบริโภคตามแผน 1 สัปดาห์

# data[].attributes.subject
สะท้อนประเด็นการบริโภคตามแผน 1 สัปดาห์

# data[].attributes.body
• สิ่งที่ได้เรียนรู้

การกินตามแผนทั้งสัปดาห์ทำให้รู้ว่าการกินให้ตามแผนทั้ง 7 วันนั้น สถานการณ์บางวันอาจทำให้เรากินได้ไม่ตรงตามตามแผน เพราะต้องปรับตัวให้เข้ากับสถานการณ์ในแต่ละวัน แต่สิ่งที่สำคัญคือการเลือกรับประทานอาหารที่ดี พอเริ่มเลือกกินมากขึ้น ก็รู้เลยว่าร่างกายเบาขึ้น สมองโล่ง แล้วอารมณ์ก็ดีขึ้นด้วย เหมือนเราได้ “รีเซ็ต” ตัวเองจากข้างใน สุภาพดีตั้งแต่ภายในจนถึงภายนอก

• ความรู้สึก

รู้สึกภูมิใจที่เริ่มต้นได้ ถึงจะกินตามแผนบ้างไม่ตามบ้าง แต่ก็ไม่รู้สึกผิดเหมือนเมื่อก่อน เพราะตอนนี้เข้าใจแล้วว่าการดูแลตัวเองไม่ใช่การห้ามทุกอย่าง แต่คือการรู้จัก “บาลานซ์” ให้พอดี

• เป้าหมายถัดไปต่อพฤติกรรมการบริโภคของตนเอง

อยากรักษานิสัยนี้ต่อไป กินให้หลากหลายขึ้น ดื่มน้ำให้เยอะกว่าเดิม แล้วพยายามลดของทอดกับของมันลงอีกนิด อยากให้สุขภาพดีแบบที่ไม่ต้องฝืน แต่เป็นสิ่งที่เราทำได้ในชีวิตประจำวันจริงๆ

Ref:

1. กรมอนามัย. (2564). คู่มือการบริโภคอาหารเพื่อสุขภาพที่ดี.

2. WHO. (2023). Healthy diet – simple ways to eat better.

# data[].attributes.body
ดูเหมือนเราจะกินไม่ตรงตามที่คิดไว้สักวันเลยค่ะ5555 สำหรับเช้าวันนี้ทานเป็นสลัดโรลปูอัดน้ำจิ้มซีฟู้ดของร้าน 7-11 ที่เราคุ้นเคยกันดีค่ะ เพราะวันนี้คุณแม่พาไปไหว้พระที่ชล เผื่อเจอคนที่ใช่ (แต่ตอนนี้เจอแล้วนะ><) อันนี้มุขนะคะ วันนี้ได้เดินทางไปจังหวัดชลบุรีตั้งแต่เช้าเพราะกลัวฝนตก เลยแวะเซเว่นหาอะไรทานก่อนขึ้นทางด่วน ก็เลยเลือกเมนูที่ดูเฮลตี้ที่สุด เลยถือกำเนิดเมนูนี้ขึ้นมา นอกจากไฟเบอร์สูงแล้ว ยังอร่อยด้วย

# data[].attributes.body
มื้อเช้าเราวันนี้ เป็นแซนวิสหมูที่มาจากการนำวัตถุดิบที่มีน้อยนิดในตู้มาทำ รอแม่กับพ่อกลับมาจากช้อปปิ้งตลาดสดแถวบ้านค่ะ ทำมั่วๆแต่ออกมาอร่อยติดใจสรุปกินหมูกับผักไปเยอะมากๆ จนอิ่มข้าวเช้าเลยค่ะ

# data[].attributes.body
มื้อกลางวันเป็นสปาเก็ตตี้ซอสมะเขือเทศ เพราะน้องชายอยากทานเมนูนี้ เลยจัดให้ค่ะ เป็นเมนูที่ทุกคนในบ้านชมว่าแพรวทำอร่อย และเป็นเมนูแรกๆที่หัดทำเลยค่ะ ปัจจุบันคุณแม่ขอสูตรไว้ไปทำให้น้องทานก่อนไปโรงเรียนด้วย รู้สึกภูมิใจมากค่ะ

# data[].attributes.body
สวัสดีเช้าวันพุธ ที่มีแข่งค่ะ งานเริ่ม 9.30 แต่เรายังไม่ได้นอนตั้งแต่เมื่อคืน555 เช้านี้เลยมีเวลาเคลียร์ของในตู้สำหรับกลับบ้านในวันหยุดยาว เลยปรับแผนจากสุกี้มื้อเที่ยงมาทานมื้อเช้าแทนค่ะ เพราะว่าทำง่าย เร็ว และสะดวก เหมาะกับเวลาเร่งรีบค่ะ

# data[].attributes.body
มื้อเช้าวันนี้หนูได้ทานกะเพราหมูสับ+ไข่ดาวเติมพลังก่อนไปนั่งทำงานค่ะ เนื่องจากวันนี้ค่อนข้างตื่นสาย มาที่มหาลัยประมาณ 10 โมง เลยควบข้าวเช้ากับข้าวเที่ยงเป็นมื้อเดียวกันไปเลย ในตารางเป็นกะเพราอกไก่ แต่หนูไม่มีอกไก่เพราะออกมาทานข้างนอก เลยสั่งเป็นกระเพราหมูสับแทน เพราะว่าหนูรักกะเพราหมูสับมาก เวลาเครียดๆก็มีกะเพราหมูสับฮีลใจ ซึ่งส่วนประกอบในกะเพราในตอนเช้ากินไปประมาณ 600-700 kcal และโปรตีนที่ได้รับ 30-33 กรัม ซึ่งอยู่ในเกณฑ์ที่ดีสำหรับใช้พลังงานในการทำงานในช่วงเช้า-เย็นค่ะ แต่อาจจะแอบปรับเนื้อสัตว์จากตารางนิดหน่อย :)

# data[].attributes.body
อาหารว่างที่หนูเลือกจะเป็นกาแฟ แต่วันนี้พิเศษหน่อยหนูเลือกกาแฟนกแก้ว เอ้ย!! กาแฟอเมซอน ซึ่งเมนูที่ทานวันนี้คือ Iced Cappucino แบบpremium ไม่หวานค่ะ เพราะไม่ชอบกาแฟหวาน และก็ไม่ค่อยชอบกาแฟนม แต่วันนี้ที่เลือกเมนูนี้เพราะคูมอิ้งค์น่ารักมากค่ะซึ่งทำให้เราอดใจไม่ไหวที่จะซื้อ+กับความอยากรู้อยากลองเมนูCappucino ของแบรนด์นี้ด้วยค่ะ แต่น่าเสียดายที่ไม่ได้แก้วรูปคูมอิ้งค์ กาแฟแก้วนี้ประมาณ 160 kcal ค่ะ ซึ่งถือว่าสูงกว่าที่กินกาแฟดำปกติ แถมไขมันสูงกว่าด้วย เพราะฉะนั้นวันนี้เราจะไม่ทานขนมค่ะ เพื่อสุขภาพที่ดีเราต้อง สู้!!! ค่ะ

# data[].attributes.body
วันนี้ต้องไปสัมภาษณ์คุณพยาบาล เพื่อเก็บข้อมูลวิจัย มื้อเช้าเลยเลือกเป็นเมนูง่ายๆ อย่างโจ๊กหมู ถึงจะไม่ตรงตามตารางที่เขียนไว้ แต่คิดว่าตัวเองทำกับข้าวไม่ทันเวลานัดแน่ๆ ช่วงนี้ไม่ค่อยมีเวลาเลย แต่อย่างน้อย ไลน์แมนก็มาส่งอาหารได้รวดเร็วทันใจ ทำความสะอาดห้องเสร็จ ได้กินข้าว อาบน้ำ แล้ว ไปทำงานที่เรารักกันเถอะ!!

# data[].attributes.body
มื้อเที่ยงหลังจากสัมภาษณ์เสร็จก็ได้แวะทานก๋วยเตี๋ยวในซอย ก๋วยเตี๋ยวเรือเป็นก๋วยเตี๋ยวที่เผ็ดมากๆ ส่วนใหญ่ชอบทานเส้นกับเนื้อมากกว่า ส่วนลูกชิ้นเราไม่ค่อยชอบใส่ เพราะไม่ชอบกินเท่าไหร่ แอบมีหมูสเต๊ะด้วย ลองสั่งมาทานคู่กันดูเพิ่มโปรตีน โดยรวมเป็นมื้อที่อร่อย หายเหนื่อยมากค่ะ

# data[].attributes.body
มื้อเย็นเนื่องจากต้องแก้งานเยอะมากกก เพราะพรุ่งนี้แข่งแล้ว ต้องรีบทำไฟล์ส่งให้ทัน จึงพึ่งพี่ไลน์แมนอีกแล้วค่ะ555 เห็นโปรส้มตำพอดี เลยลองสั่งมาทาน พึ่งเคยกินส้มตำกับขนมจีนครั้งแรก อร่อยใช้ได้เลยค่ะ แต่ตอนนั้นรีบกินสุดๆ เผ็ดน้ำตาไหล แต่ใจสู้ค่ะ

# data[].attributes.body
เมื่อวานหลังจากทำกิจกรรม Workshop WEEK 1 เสร็จ กลับมาถึงหอก็ได้ทำแกงมัสมั่นไก่ทานเป็นมื้อเย็นค่ะ วันนี้เลยผิดแผนจากตารางนิดหน่อย เพราะอาทิตย์นี้ได้กลับบ้านอีกทีก็วันพุธเลย เพราะมีการแข่งขันที่เลื่อนมาจัดไวขึ้น ทำให้ต้องรีบทำสไลด์นำเสนอแบบเร่งด่วนมากๆ มื้อเช้านี้เลยนำแกงมัสมั่นไก่ที่ทำเหลือมื้อเมื่อวานมาอุ่นใหม่ ทานกับข้าวกล้องที่คุณแม่ส่งมาให้ เพื่อความรวดเร็ว เติมพลังพร้อมไปนั่งทำงานที่มอค่ะ

# data[].attributes.body
วันนี้มาบ้านคุณย่าค่ะ ตอนเช้าคุณย่าเลยพาไปเลี้ยงก๋วยเตี๋ยวเรือแถวบ้านคุณย่า ซึ่งจริงๆก็ไม่ไกลจากบ้านตัวเองเท่าไหร่ เลยทานเป็นก๋วยเตี๋ยวเนื้อ ซึ่งเป็นมื้อที่สนุกมาก เพราะได้เล่าเรื่องต่างๆ ที่เจอตอนอยู่มหาลัยให้ย่าฟัง รู้สึกเป็นมื้อที่สุขใจมากเลยค่ะ

# data[].attributes.attachment_caption
ตารางรายการอาหาร 1 สัปดาห์ (07–13 ก.ย. 68)

# data[].attributes.body
รายการอาหาร 1 สัปดาห์ (07–13 ก.ย. 68) ที่สร้างขึ้นเหมาะสมกับสุขภาพและการดำเนินชีวิตของตนเองอย่างไร?

จากการวางแผนเมนูอาหารใน 1 สัปดาห์นี้ พบว่ามีความหลากหลายทั้งหมู่คาร์โบไฮเดรต โปรตีน ไขมันดี และผักผลไม้ที่เป็นแหล่งวิตามินและใยอาหาร ซึ่งมีส่วนช่วยเสริมสร้างสุขภาพให้แข็งแรง อาหารเช้า เช่น ข้าวกล้อง แซนด์วิชโฮลวีต และสลัดผัก ช่วยเพิ่มพลังงานและไฟเบอร์ที่ดีต่อระบบทางเดินอาหาร ขณะที่มื้อกลางวันและมื้อเย็นเน้นอาหารโปรตีนจากอกไก่ หมู และไข่ ร่วมกับผักหลากหลายชนิด เช่น บล็อคโคลี่ แคร์รอต เพื่อสร้างสมดุลโภชนาการและควบคุมน้ำหนักอย่างเหมาะสม นอกจากนี้ยังเลือกผลไม้ เช่น กล้วย ฟักทอง และโยเกิร์ตไขมันต่ำ เป็นของว่าง เพื่อช่วยควบคุมระดับน้ำตาลในเลือด ลดการรับประทานอาหารที่มีน้ำตาลและไขมันสูงเกินจำเป็น และเพิ่มความสดชื่น และช่วยคุมหิวระหว่างวัน ลดการรับประทานอาหารจุกจิก

โดยภาพรวม แผนอาหารนี้ให้พลังงานเฉลี่ยประมาณ 1,500–1,700 กิโลแคลอรีต่อวัน ซึ่งเพียงพอต่อการดำเนินชีวิตประจำวันโดยไม่เกินความต้องการพลังงาน ส่งผลให้ร่างกายได้รับสารอาหารครบถ้วน ไม่มากเกินไปจนเสี่ยงต่อการสะสมของไขมันส่วนเกิน ทั้งยังลดความเสี่ยงจากโรคที่เกิดจากพฤติกรรมการกิน เช่น โรคอ้วน โรคเบาหวาน และโรคหัวใจ ขณะเดียวกันยังคงความยืดหยุ่นในการเลือกรับประทานอาหาร และยังคงความหลากหลายของวัตถุดิบ ทำให้การรับประทานอาหารในแต่ละวันไม่น่าเบื่อ และสามารถปรับใช้ในชีวิตจริงได้อย่างยั่งยืนทำให้สามารถดูแลสุขภาพได้อย่างต่อเนื่องและมีประสิทธิภาพ

Ref:

1. กรมอนามัย. (2565). หลักโภชนาการสำหรับคนไทย. กรุงเทพฯ: กระทรวงสาธารณสุข.

2. สำนักงานกองทุนสนับสนุนการสร้างเสริมสุขภาพ (สสส.). (2566). กินให้ดี ชีวิตมีสุข. กรุงเทพฯ: สสส.

# data[].attributes.headline
แบบประเมินการบริโภคอาหาร หวาน มัน เค็ม 🥨🥐

# data[].attributes.subject
แบบประเมินการบริโภคอาหาร หวาน มัน เค็ม 🥨🥐

# data[].attributes.body
เหตุผลที่เลือกแบบประเมินนี้ :

เหตุผลที่เลือกแบบประเมินนี้ เพราะ อยากทราบว่าพฤติกรรมการกินของตนเองในชีวิตประจำวันอยู่ในระดับที่เหมาะสมแค่ไหน โดยเฉพาะเรื่องการกินอาหารหวาน มัน และเค็ม ซึ่งเป็นสาเหตุสำคัญที่ทำให้เสี่ยงต่อโรคไม่ติดต่อเรื้อรัง เช่น เบาหวาน ความดันโลหิตสูง โรคหัวใจ และโรคอ้วน ซึ่งแบบประเมินนี้มีคำถามที่เข้าใจง่าย ทำให้ตอบได้ตรงกับพฤติกรรมจริง ๆ ของตัวเอง และเมื่อเห็นคะแนนก็ช่วยให้รู้ว่ามีพฤติกรรมด้านไหนที่ยังทำบ่อยเกินไปหรือไม่เหมาะสม เพื่อนำไปปรับเปลี่ยนการกินในอนาคตได้ตรงจุด อีกทั้งยังเป็นตัวช่วยเตือนสติและทำให้ตระหนักถึงความสำคัญของการเลือกอาหารที่ดีต่อสุขภาพมากขึ้นด้วยค่ะ

# data[].attributes.attachment_caption
ผลสรุปคือ : การบริโภคหวานและไขมัน อยู่ในระดับเสี่ยงปานกลาง และ การบริโภคเค็มหรือโซเดียมอยู่ในระดับที่ดี

# data[].attributes.headline
ผลการประเมินการบริโภคอาหาร 🥗🍜

# data[].attributes.subject
ผลการประเมินการบริโภคอาหาร 🥗🍜

# data[].attributes.headline
ความรู้สึกหลังทำการประเมิน 🧸📄

# data[].attributes.subject
ความรู้สึกหลังทำการประเมิน 🧸📄

# data[].attributes.body
จากผลการประเมินทำให้รู้สึกว่าตัวเองยังมีจุดที่ต้องใส่ใจในการกิน โดยเฉพาะเรื่องหวานและมันที่อยู่ในระดับเสี่ยง แม้จะอยู่ในระดับปานกลางแต่ก็ควรเริ่มปรับพฤติกรรมตั้งแต่ตอนนี้ ส่วนเรื่องเค็มถือว่าอยู่ในเกณฑ์ที่ดี ทำให้พอใจในระดับหนึ่ง แต่ก็ไม่ควรประมาท เพราะหากละเลยก็อาจกลับมาเป็นความเสี่ยงต่อโรคต่างๆ เช่นโรคไต หรือโรคเบาหวานได้ สำหรับคนที่เป็นโรค PCOS และต้องควบคุมอาหารอย่างดิฉัน ผลการประเมินนี้ช่วยให้มองเห็นภาพรวมพฤติกรรมการกินของตัวเองชัดเจนขึ้น และกระตุ้นให้ตระหนักถึงความสำคัญของการเลือกอาหารที่สมดุล เพื่อสุขภาพที่ดีในระยะยาวค่ะ

# data[].attributes.body
ไลท์คอฟฟี่ฮันนี่ หวานน้อย 1 แก้วค่ะ 😸 เมนูประจำ แต่วันนี้มาลองร้านกาแฟอเมซอนหน้ามอค่ะ ปกติจะเป็นลูกค้าประจำร้านตรงหอสมุด สั่งจนเค้าจำเมนูได้เลยค่ะ 5555 ไม่รู้ทางร้านใส่น้ำผึ้งกี่ช้อน แต่น่าจะพอเข้าเกณฑ์แผนในตารางอยู่นะคะ (เพราะสั่งหวานน้อย + ไลท์เป็นสูตรหวานน้อยอยู่แล้ว = หวานน้อยx2 )

# data[].attributes.body
ขออนุญาตควบมื้อกลางวันกับมื้อเย็นค่ะ เพราะวันนี้คุณหวานใจชวนไปกินตี๋น้อยตอนบ่ายสาม แน่นอนว่าพวกเราชอบกินกุ้งค่ะ และเราก็ชอบแย่งกันแกะกุ้งเหมือนกัน เพราะงั้นวิธีแก้คือ เราจะเป่ายิงฉุบกันก่อนทานตลอดค่ะ ใครแพ้ได้แกะกุ้ง ซึ่งวันนี้หนูแพ้ค่ะ เเต่เป็นการแพ้ที่ดีใจมาก555 ส่วนใหญ่เราจะเน้นกินผัก กับเนื้อไม่ติดมันเยอะ เพื่อคุมแคลไม่ให้เยอะเกินไป ส่วนน้ำจิ้ม เราใส่แค่ครึ่งถ้วย และบังคับตัวเองให้กินแค่นั้นเพื่อไม่ให้โซเดียมเยอะเกินไปค่ะ ถึงจะผิดแผนเพราะไม่ได้กลับบ้านแถมมีงานด่วนเข้ามา แต่พยายามดึงไม่ให้แคลกับโซเดียม รวมถึงไขมันของวันนี้เยอะเกินไป กินพออิ่มค่ะ เน้นกินจอยๆ ให้หายเครียดจากงานค่ะ

# data[].attributes.body
มื้อเย็นวันนี้ คือ แหนมเนืองเซ็ตเล็ก ห่อผักสดกับหมูย่างและแผ่นแป้งเวียดนาม ที่คุณแม่สั่งมาให้ เพราะว่าหนูบ่นว่าอยากกิน น้ำจิ้มถั่วของเจ้านี้รสเข้มข้น อร่อยครบทั้งโปรตีน คาร์บ และไฟเบอร์ มีผักหลากหลายช่วยให้รู้สึกสดชื่นและอิ่มสบาย ไม่หนักเกินไป พลังงานประมาณ 350–450 kcal พอดีกับมื้อสุดท้ายก่อนพักผ่อน และคนทานแฮปปี้!><

# data[].attributes.body
มื้อกลางวันเป็นอาหารจากทางพี่ๆผู้จัดงาน ซึ่งมีหลายอย่างมากกก ที่เลือกทานก็จะมีไข่ยัดไส้กับแกงเขียวหวานไก่ค่ะ ส่วนที่เหลือก็แบ่งเพื่อนๆกินเพราะทานไม่หมดจริงๆ การแข่งวันนี้ถือว่าสนุกมากค่ะ ตื่นเต้นสุดๆ แต่มีทีมที่สายแข็งเยอะมาก คงต้องลุ้นรางวัลสุดๆเลยค่ะ จะได้ไปต่อมั้ยนะ กังวลจัง แต่เราเน้นชิวๆจอยๆค่ะ5555

# data[].attributes.body
สำหรับมื้อเย็น เป็นมื้อที่ทานที่บ้าน เพราะว่างประกาศผลเสร็จก็วิ่งขึ้นรถกลับบ้านเลยค่ะ เป็นผัดผักกุ้งสูตรคุณแม่ทานกับข้าวกล้องและไข่เจียวร้อนๆ ถึงเราจะแข่งแพ้ แต่ได้กับข้าวแม่ปลอบใจค่ะ

# data[].attributes.body
มื้อเที้ยงเป็นการโชว์สกิลเมนูที่ค้นพบตอนป่วยให้ย่าดูค่ะ เลยทำเป็นปลากระป๋องผัดไข่ แต่ใช้น้ำมันรำข้าวในการผัด เพราะว่าเป็นน้ำมันที่มีไขมันค่อนข้างต่ำกว่าน้ำมันพืชทั่วไป เมื่อเทียบจากฉลาก ที่ทำเมนูนี้เพราะ ตอนเช้าไปโม้ไว้ว่ามันอร่อยมากค่ะ ย่าเลยให้ลองทำให้ทาน แล้วเราก็ดันเชื่อคนง่ายสะด้วย

# data[].attributes.body
ตอนเย็นพ่อพาแพรวกับน้องชายไปทาน ร้านสเต็กเนื้อย่างกระทะร้อน แถวลาดกระบังค่ะ ซึ่งคนเยอะมากๆ ด้วยความไม่อยากรอนานเพราะหิวมากๆเลยจัดเมนู เนื้อย่างกระทะร้อนไข่ดาว เหมือนกันทั้ง 3 คนเลยค่ะ อร่อยจริงสมคำล่ำลือ เด็กลาดกระบัง เป็นการเพิ่มโปรตีนที่อร่อยมากๆ เอาไปเพิ่มในรายชื่อร้านโปรดแถวบ้านเรียบร้อยแล้วค่ะ

# data[].attributes.body
พอถึงชลบุรีที่ขาดไม่ได้คือ สัปปะรดศรีราชาของโปรดอันดับ1 ในใจ ซึ่งมันฟินมากๆค่ะกล่องนี้ แพรวเหมาคนเดียวหมดเลย มันหวานหอมมากๆ นานๆได้กินทีค่ะ

# data[].attributes.body
มื้อเที่ยงเป็นซาลาเปาไส้หมูสับไข่เค็มที่อุ่นมาจากบ้าน นั่งกินในรถรองท้องหลังจากไหว้พระเสร็จ เพราะเราจะไปตลาดอ่างศิลากันต่อค่ะ ถือเป็นคาร์ปที่ช่วยสร้างพลังงานได้ดีเลย แต่วันนี้ก็กินผิดแผนอีกแล้ว555

# data[].attributes.body
มื้อเย็นวันนี้ขอนำเสนอกุ้งเผาค่ะ กุ้งสดๆ นำมาเผาไฟ กินกับน้ำจิ้มซีฟู้ด อร่อยสุดยอดมากๆค่ะ

# data[].attributes.body
มื้อเย็นเป็น ผัดถั่วใส่เห็ดที่น้องอยากลองหัดทำค่ะ กินกับข้าวกล้องจากญาติต่างจังหวัดส่งมาให้ ถึงจะเค็มไปหน่อยแต่ถือเป็นการเริ่มต้นที่ดี แถมได้พูดคุยกับน้องมากขึ้น ก็รู้สึกสนุกมากๆ เป็นบรรยากาศดีๆก่อนกลับบางมดวันพรุ่งนี้ค่ะ

# data[].attributes.body
เป็นวันแรกที่ผิดแผนสุดๆ มีแค่กาแฟน้ำผึ้งที่ตรงแผน และคิดว่าแผนน่าจะรวนจนถึงวันพุธ เพราะตารางส่วนใหญ่เป็นการทำอาหารทานที่บ้าน แต่เรามีภารกิจด่วนที่ทำให้ต้องติดอยู่หออีก 3 วัน!! แต่วัตถุดิบในตู้เย็นแทบไม่เหลือ แถมพายุเข้าซะด้วย คงต้องพึ่งพี่ไรเดอร์ในไลน์แมนยาวๆเลยล่ะ ส่วนตัวเราก็จะพยายามเลือกทานอาหาร ไม่ให้ไขมันกับน้ำตาลสูงเกินไป ถึงวันนี้ทำไม่ได้ วันหน้าต้องลองปรับใหม่ให้ดีกว่าเดิม สู้!!

# data[].attributes.body
เป็นวันที่การกินไขมันอยู่ในระดับพอใช้ ไม่ต่ำและไม่สูงเกินไป ส่วนน้ำตาลหรือการทานหวานอยู่ในระดับดีมาก! เพราะแทบไม่ได้ทานหวานเลย ถึงแม้จะไม่ได้ทานตามตารางที่ทำไว้เพราะไม่มีวัตถุดิบ และเวลาว่างไม่พอ เนื่องจากต้องเร่งสรุปงานให้ทันแข่งวันพุธนี้ เลยไม่ค่อยได้ทานอาหารหนักๆเท่าไหร่ ถือว่าเป็นเรื่องที่ดี แต่ที่ไม่ดีคือทานไม่ครบมื้อเพราะตื่นสายนี่สิ หวังว่าไปสัมภาษณ์พรุ่งนี้ จะทานได้ดีกว่าเดิมนะ

# data[].attributes.body
วันนี้ทานอาหารได้ครบ 3 มื้อ และค่อนข้างตรงเวลาซึ่งถือเป็นเรื่องที่ดีมากๆสำหรับร่างกายที่ต้องใข้พลังงาน แต่วันนี้จะเน้นหนักไปที่คาร์บซะส่วนใหญ่ ถึงก๋วยเตี๋ยวน้ำซุปจะโซเดียมเยอะ แต่เราไม่ค่อยซดน้ำซุปเท่าไหร่เพราะมันเค็มค่ะ5555 แต่ส้มตำก็มีผงชูรส เพราะฉะนั้นวันนี้กินโซเดียมค่อนข้างเยอะมาก แต่หวานกับไขมันอยู่ในระดับดี อย่างน้อยวันนี้ก็พัฒนาจากเมื่อวานอยู่นะคะ (ปลอบตัวเอง) และเราจะสู้กับการทานอาหารต่อไปค่ะ เฮ้!!

# data[].attributes.body
วันนี้ทานอาหารได้ครบ 3 มื้อ และค่อนข้างตรงเวลาซึ่งถือเป็นเรื่องที่ดีมากๆสำหรับร่างกายที่ต้องใข้พลังงาน แต่วันนี้จะเน้นหนักไปที่คาร์บซะส่วนใหญ่ ถึงก๋วยเตี๋ยวน้ำซุปจะโซเดียมเยอะ แต่เราไม่ค่อยซดน้ำซุปเท่าไหร่เพราะมันเค็มค่ะ5555 แต่ส้มตำก็มีผงชูรส เพราะฉะนั้นวันนี้กินโซเดียมค่อนข้างเยอะมาก แต่หวานกับไขมันอยู่ในระดับดี อย่างน้อยวันนี้ก็พัฒนาจากเมื่อวานอยู่นะคะ (ปลอบตัวเอง) และเราจะสู้กับการทานอาหารต่อไปค่ะ เฮ้!!

# data[].attributes.body
หลังจากกลับบ้านมา แน่นอนว่า ล่มเหมือนเดิมค่ะ เนื่องจากไม่ได้กลับบ้านนานเป็นเดือน จนคนที่บ้านโทรมาให้กลับบ้านบ้าง วันนี้เลยต้องไปทักทายญาติๆกันสักหน่อย ข้าวส่วนใหญ่ที่กินเลยเป็นอาหารตามร้านข้างนอก และมีเข้าครัวเพื่ออวดฝีมือนิดหน่อย แต่วันนี้สารอาหารค่อนข้างครบอีกเช่นเคย ถือว่าเป็นเรื่องที่ดี แถมไม่ได้กินหวานเลย อาทิตย์นี้น้ำตาลไม่เกินแน่นอน ถึงจะไม่ค่อยได้ทำตามตารางเลยก็เถอะ (มีตรงบ้างนิดหน่อย)

# data[].attributes.body
วันนี้เป็นวันแข่ง แน่นอนว่าตารางเราล่มแน่ๆ เพราะอาหารในวันแข่งเดาไม่ได้เลย5555 อย่างน้อยก็มีสุกี้กับผัดผักที่พอเข้าเกณฑ์บ้าง วันนี้เน้นเก็บประสบการณ์จากการแข่งขันค่ะ ส่วนอาหารคือของรางวัลสำหรับผู้กล้า แต่วันนี้กินไฟเบอร์ที่มาจากผักเยอะมากๆ ซึ่งถือเป็นเรื่องที่ดี แถมโปรตีนค่อนข้างสูงกว่าวันที่ผ่านๆมา ถือว่ามีพัฒนาการขึ้นในด้านของสารอาหาร แต่ก็ต้องยังปรับปรุงเรื่องการคุมอาหารกับการจัดการเวลาอยู่ดีค่ะ ;-;

# data[].attributes.body
วันนี้กินค่อนข้างตรงที่สุด อาจจะมีปรับเปลี่ยนองค์ประกอบบางอย่างตามวัตถุดิบที่มี รู้สึกภูมิใจที่ในที่สุดก็ทำได้ ถึงจะเป็นวันสุดท้าย แต่จะพยายามกินอาหารที่ดี และพยายามคุมเรื่องสารอาหารในแต่ละวันให้เพียงพอต่อสุขภาพในวันต่อๆไป ไม่ใช่แค่ใน 1 สัปดาห์ที่ต้องทำงานส่งอาจารย์เท่านั้น พยายามทำให้เป็นนิสัยเพื่อรักษาสุขภาพที่ดี ตลอดไปค่ะ

# data[].attributes.body
วันนี้เป็นอีกวันที่ไม่สามารถบรรลุเป้าหมายตามตารางได้ เนื่องจากกิจกรรมในวันนี้ค่อนข้างที่จะกระทันหัน แต่รู้สึกมีความสุขที่นานๆทีจะได้มีกิจกรรมร่วมกับคุณแม่ จึงทำให้หนูไม่ค่อยมีเวลาทำตารางอาหารที่กำหนดได้ หนูเลยเลือกกินอาหารที่มีไฟเบอร์สูงในตอนเช้า และมื้อที่หนูกินซาลาเปา เพราะอยากคุมปริมาณสารอาหารให้ใกล้เคียงในตารางมากที่สุด ของว่างประจำวันนี้คือสัปปะรดถึงน้ำตาลจะเยอะแต่ทำให้รู้สึกมีEnergyทั้งวันค่ะ เพราะ อร่อยและเป็นของโปรด ส่วนขนมหวานคืองดยาวๆค่ะ ส่วนสุดท้ายนะคะมื้อเย็น ด้วยความที่เงินในกระเป๋าตังค์ที่เหลือแต่อากาศ ทำให้เราพึ่งบารมีกุ้งเผาที่แม่เป็นคนซื้อกุ้งจากอ่างศิลามาทำกินที่บ้าน ซึ่งขอยอมรับว่าอร่อยมากค่ะ กุ้งสดๆ เนื้อเด้งๆ ถึงหนูจะกินไม่ตรงเลยสักวันตามที่แพลนไว้ แต่หนูพยายามคุมสารอาหารให้ได้ตามตารางการทานอาหารมากที่สุด เท่าที่จะทำได้ สู้ค่ะ